hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu en hu hu pl hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu ceb hu en hu hu hu hu hu hu hu hu hu hu hu eo hu hu hu hu hu hu hu hu en hu hu hu hu en hu hu hu hu en hu hu en en hu hu hu hu en hu hu hu en hu hu hu hu en hu hu hu en en hu hu en hu hu hu hu hu hu hu hu hu hu hu hu hu hu hu hu hu hu
Akiknek a kerület az első
Indul a MI BATYINK – TERVEZZÜK ÚJRA KÖZÖSEN! programsorozat
A BATTHYÁNY TÉR felújítása, átépítése nem történhet meg az ott élő, dolgozó, naponta arra közlekedő emberek megkérdezése nélkül.
Szeretnénk, ha Ön is hozzájárulna ahhoz, hogy a tér úgy újulhasson meg, hogy szerethetőbb, zöldebb, a lehetőségeket előnyösen megvalósító térré váljon. Legyen végre a MI BATYINK!
Mindezek átgondolásában segítenek építészek, művészek, környezetvédelmi szakemberek.
Az eseménysorozatot felvezető ötletbörzére hívjuk fel az Önök figyelmét most:
Nyitott ötletpályázatot hirdetünk, ahová várjuk a lakosok és a szakmabeliek javaslatait egyaránt. Több fa, több szemetes, mozgatható utcabútorok, okospad, magasított kilátó, pop-up piac, ivókút, forgalomcsillapítás, csúszda a Dunába? Minden ötletet kíváncsian várunk! Még a lehetetlennek tűnőt is!
Küldje el ötleteit, rajzait, fotómontázsait a civilek@budavar.hu címre 2020. június 15-ig!
A pályázók között 20 darab 10 000 Ft-os növényvásárlásra fordítható zöldutalványt sorsolunk ki a Mi Batyink eseménysorozat záróeseményén, június 27-én szombaton!
ESEMÉNYEK A BATTHYÁNY TÉREN
06.18. csütörtök 17h Sétálj velem!  V. Naszályi Márta polgármesterrel
Milyen lenne a MI BATYINK? Jöjjön el, és gondolkodjon közösen egy vezetett séta során
V. Naszályi Márta, a Várnegyed új polgármestere már képviselőként foglalkozott a Batthyány tér felújításával kapcsolatos tervezői folyamat problémáival, azzal, hogy sem az ott lakókat, sem az önkormányzati képviselőket, sem a téren működő vállalkozásokat és intézményeket nem vonták be a tér átalakulásáról való gondolkodásba, így valójában nem világos, hogy kinek is készült a korábbi terv. Meglátása szerint  lényeges, hogy egy köztér átalakulása közösségi tervezéssel kerüljön megalapozásra, ezért indítja el a közös városi sétát a téren.
06.19. péntek 17h Sétálj velem! Képes Gábor költővel, a helyi civil szervezet alapítójával
Képes Gábor költő egész életében Budán élt, de „még csak" 23 éve a rajongója a Vízivárosnak – azóta számára a Batthyány tér, a „Batyi" a világ közepe. Itt játszódnak versei, több mint tíz éve pedig a környéken is lakik és a Víziváros Facebook-oldal segítségével épít közösséget a városrész híveiből. Idén lett a Vízivárosi Lokálpatrióta Unió elnöke. A csodálatos budai barokk és a vízivárosi modernség egyaránt közel áll a szívéhez. Szeretné megmutatni az ő Batthyány terét, amely egy szeretetreméltó kisváros szíve egy metropolisz centrumában
2020.06.20. szombat  10-12 h Gondolkodj velünk a Batthyány téren!
10 h Batthyány tér KÉK szemmel – séta a Kortárs Építészeti Központ munkatársaival
A Kortárs Építészeti Központ független szakmai intézmény, amely az építészet, az épített környezet és a városfejlődés kérdéseivel foglalkozik. Kulturális programjaik az építészet és a város, városi közösségek működését értelmezik. Erősségük a széles körű részvétel, a komplex elemzés és az innovatív tartalomfejlesztés kombinációja, amelyben összekapcsolódnak a tervező, kutató és kulturális szakterületek.
Az egyik legsikeresebb programjuk a Budapest100, amelyet már tizedik alkalommal rendeznek meg idén. A Budapest100 egy építészeti-kulturális fesztivál, a közösségek és a város ünnepe, egy hétvége, ami közelebb hozza egymáshoz a szomszédokat és a városlakókat és felhívja a figyelmet a körülöttünk lévő építészeti értékekre. 2021-re a Budavári Önkormányzattal közösen a Budapest100 egy különleges változatát tervezzük a Várnegyedben. Szőke Tímea és Klaniczay János, a Budapest100 projektvezetői, a Batthyány tér környékének eldugott építészeti különlegességeiről és a kerületi terveikről beszélnek a séta keretében.
11 h Batthyány tér ZÖLD szemmel – séta az Energiaklub munkatársaival
Az Energiaklub szakmai civil szervezetként közel 30 éve dolgozik a fenntartható energiarendszerek kialakításáért. Több tucatnyi sikeres projektjüket, kapcsolódó kiadványaikat és tanulmányaikat a tudományos igényesség, a közérthetőség és a gyakorlati kérdések szem előtt tartása jellemzi.
Az I. kerület Fenntartható Energia és Klímatervének kidolgozása a legfrissebb projektjeik egyike. A projekt során kiemelt figyelmet fordítanak a lakosság bevonására is, ezzel elősegítve, hogy az energia- és klímaterv a helyiek igényeit és érdekeit is szolgálja a környezettudatos tervezés mentén. Milyen válaszokat adhatunk a felmerülő szén-dioxid kibocsátási és klímaadaptációs kérdésekre, milyen lehetőségeink vannak, ha a közlekedésről, zöldfelületekről, hőhatásokról vagy akár villámárvizekről van szó? Mit tehetünk itt, az első kerületben? A séta során megismerkedhetünk a zöld szempontokat képviselő munkatársakkal, akik ezúttal a Batthyány teret érintő problémákat segítenek újragondolni.
2020.06.20. szombat 14-18h Játssz velünk a Batthyány téren!
14-16h APOKALIPSZIS TRÉNING - Kooperatív köztér-használati játék felnőtteknek az Átváltozó Egyesülettel
Az Átváltozó Egyesület játszani tanít - önállóan, szabadon, kötöttségek nélkül képzelődni, ami az autonóm cselekvés alapja.
A szabad képzelődésen alapuló kooperatív, közös játék által arról szerezhetnek a résztvevők tapasztalatokat, hogyan lehet hatással lenni a bennünket körülvevő valóságra.Ezt az ősi és alapvető képességet erősítik egymásban az Apokalipszis tréning résztvevői a játék során. A világvége kapcsán kialakult berögződéseket, félelmeket hívjuk elő, és írjuk át közösen. Talán éppen jókor! A világvége nem válogat! A Batthyány téren sem! Csatlakozhat bárki, mert az apokalipszisben mind benne vagyunk!
16h-18h SZÉKRENDEZŐ – workshop Somló Dáviddal
A köztéri ülőhelyek mennyisége, elrendezése és kialakítása elsőnek talán egyszerű kérdésnek tűnik, de valójában egy komplex várospolitikai elképzelés leképződése, a közterek közösségi használatát alapvetően meghatározó tényező. A workshop során - némi bemelegítés után - egy jó adag összecsukható szék segítségével fogunk vándorolni a Batthyány tér vonzáskörzetében, közösen eljátszva a különféle elrendezési lehetőségekből adódó radikálisan eltérő ülési élményekkel.
Somló Dávid tér/hang koreográfus a szociális dinamikákra reflektáló térbeli mozgások interakcióira fókuszál. Ezeket az elemeket kombinálva hoz létre közösségi, kontemplatív, hely-specifikus előadásokat és workshopokat. Számos fesztiválon vett részt Európa-szerte, Brazíliában, és Magyarországon a Placcc Fesztivál keretében. Ezúttal a Batthyány téren dolgozhatnak vele az arra vállalkozók.
2020.06. 26. péntek 17-19h Ön milyen Batthyány teret szeretne?
Kerekasztal beszélgetések a térhez kapcsolódó intézmények, vállalkozások vezetőivel, a környéken élő szakértőkkel és képviselőkkel.  A beszélgetések szervezője: Molnárka Gábor Viziváros Momentumos képviselője. Moderátora: Schwajda Gergőkommunikációs tanácsadó
2020.06.27. szombat 10-18.30  MI BATYINK zárónapja a Batthyány téren
10-17h MILYEN LENNE A MI BATYINK, HA ILYEN LENNE? A PARTIZÁN Architecture vezetésével
A kiállításkészítő workshop az ötletpályázat és a kérdőívek anyagának feldolgozásával, grafikusok, építészek és első kerületiek bevonásával a Partizan Architecture vezetésével. A Partizan Architecture-t Hory Gergely, Major Zoltán és Müllner Péter alapította 2013-ban Budapesten. A csoport gyakorlati és elméleti tevékenysége kiterjed az építészeti és belsőépítészeti téralakításra, bútor- és installációtervezésre, valamint köztéri beavatkozások, térhasználati víziók és kutatások létrehozására.
A név a partizán hadviselés eszközeire utal, melyeknek az építészet területén történő újraértelmezése képezi a csoport téralakítási elveinek bázisát. A partizán építészet gyorsan alkalmazkodik a téri adottságokhoz és felhasználói igényekhez. Arra törekszik, hogy a minél egyszerűbb beavatkozások a lehető legmagasabb minőségi változást tudják generálni. Projektjeik az emberi térhasználat kortárs kihívásaira keresnek újszerű, kísérleti megoldásokat. Nem a tervezői kontrollt akarja kiterjeszteni, hanem különböző helyzetekben próbálja feltárni az ember és környezete közötti folyamatosan változó viszony újabb és újabb rétegeit.
17.00-17.30 ARTMAN Egyesület - Kerekesszékes utcaszínháza
Az Artman Egyesület oktatási, művészeti és terápiás programokon keresztül sérült és ép emberek számára nyitja meg a fejlődés, önismeret és tánc lehetőségét. Az egyetlen  olyan alkotó közösség hazánkban, ahol fogyatékossággal élő és ép előadók partnerekként hoznak létre kortárs táncszínházi előadásokat vegyes csoportban. Alkotásaikkal a befogadóbb társadalommá váláshoz járulnak hozzá, mert „AKADÁLYMENTESÍTÉSRE A LELKEKBEN IS SZÜKSÉG VAN". Hosszú távú célkitűzésük a társadalmi egyenlőtlenség és a fogyatékos emberekkel kapcsolatos közgondolkodás megváltoztatása az előadóművészeten keresztül. Ezúttal a Batthyány tér „akadálymentesíthetőségére", és ezzel az egyenlőtlenségek felszámolásának lehetőségeire hívják fel a figyelmet egy erre a helyszínre tervezett utcaszínházi előadással.
17.30-18.30 Záró kerekasztal beszélgetés V. Naszályi Mártával és önkormányzati szakértőkkel, a növényutalványok kisorsolása
A Budavári Önkormányzat által kiírt online pályázat és a térre tervezett programok célja, hogy egészen különböző térhasználati módokat és célcsoportokat megszólítva készítse elő a felújítás programját. Jöjjenek el Önök is és hívják meg ismerőseiket is az eseményekre!
Budapest Főváros I. kerület Budavári Polgármesteri Hivatal
1014 Budapest, Kapisztrán tér 1.
Levelezési cím: 1250 Budapest, Pf. 35.
Központi telefonszám: (+36) 1-458-3000
Ügyfélszolgálat elérhetősége: +36 1-458-3030; +36 1-458-3025
Attila úti ügyfélszolgálat elérhetősége: 1013 Budapest, Attila út 65. Telefonszám: +36 1-225-7276
Budapest I. Kerület Budavári Önkormányzat adószáma: 15735643-2-41
Budapest Főváros I. Kerület Budavári Polgármesteri Hivatal: 15501002-2-41
Minden jog fenntartva. Cookie Policy Adatkezelési Tájékoztató Akadálymentesítési nyilatkozat